정조 10년
慶尙道忠淸道原春道京畿儒生生員金光泂。生員吳琰。幼學李鼎暹。生員李能鎭。幼學李龜福。生員鄭東翼。幼學金世鍊。幼學安重琯。進士鄭璞。幼學李昌祿。幼學李㙖。幼學安昶。進士李鼎翊。幼學金尙洛。幼學權思文。幼學姜師說。幼學金兌馹。幼學鄭周弁。生員李鼎宇。幼學李天木。幼學李東滸鄭東璞李東憲李東沆。生員權褧。幼學張胤赫張胤文張胤宗申近仁金始燦。生員權以復。幼學鄭一燦安彩重安璞重裵東奎裵東錫。生員金象鍊。幼學孫養坤金可權姜時敏姜復五趙元城。生員李泰淳。幼學趙錫煥權格權蔡夏圭呂弘德。進士李標。生員金相鐸。幼學申宅明申宅中金勉儒申光翼張允興張壽鼎張壽弼李桂運朴顯慶朴守慶宋瀅宋希道宋一道。進士權思範。生員朴圾。幼學李挺漢李國弼李恒年李熙年鄭薰李益世李章世鄭煥鄭煜宋應鳳金日範鄭熀鄭燧。生員金相馹。進士柳晦文。幼學朴增燁李崑年李師悌李師覺朴基禎呂謙行呂健行朴基慶朴基漢張敬天呂齊翰呂齊膺金汝翊金亨彬曺德龍柳完植柳龍駿都尙國柳成澤。生員金良鎭。幼學洪壽一李榮普愼德濂李俊普洪朝浩金光浩李光億金光泌李相龍金天久金誠應金宗久安宅揆金範九安宅允金成昊安宅元李暉普李文龍李晦普。生員李頤淳。幼學李鼎宅李鼎會宋應德吉履明宋應辰吉履采金宗運崔鎭常金時瑀吉履岡。生員李世胤。幼學金漢奎宋維心金達徵宋維斗金時潤金時洛朴仁赫朴馨久朴馨喆朴尙益愼道天崔儀柱黃世休崔一柱尹宅陽金鼎運崔綸朴思澲金南運。生員權思襄。幼學全昌運尹東朝鄭彦修尹東亨崔亮柱金繕鄭就三崔邦柱金時百崔泰演魚史中朴來亨朴師泂金夢漢高起漢。進士金顯運。幼學卞師弼全瀁全重璧金游崔師訒金馹燦李章河金宛燦全光璧金柱喆魚史壽宋之復愼道貫蔡德一金胤大金河柱李恒協金虎燦全泳金楚和卞師錫李振河洪紀國李光河崔約金必仁張東聚。生員權思浩金台翼。幼學李星慶呂弘德李思淵張智漢張斗燮金行逵張東泰。進士權馨復。幼學張東淵李思範李思燦。生員金熙誠。幼學崔必萬金潤崗張彦綱金道溫吳瑀張鎭祿張鎭維張壽昌張壽勛張胤錫張壽期張壽億。進士權襄。生員李。幼學權時度權思弼張受謙張胤哲張基仁姜宅俊宋澈宋淹宋洙申宅嵩姜載厚申宅東金裕昆申璉權寗申宅寧趙泰燮金文和康錫履金澤麗李廷燮姜格姜榥李宗淵李師沈李宜相李師龍孔胤洙金益恒李會祥。生員李禎國。幼學金達恒安景楫金錫恒李時燮丁載鎔李鎭達尹相履李汝忠尹相喆李鎭述。生員權正三。幼學尹相乙尹相甲成彦槼成彦述文尙九呂彙升文尙天呂彙仁曺姬謨金相舜。生員李宇綱。幼學文有聲金相岳金相文文彦光李克渾文祖光李克昇李命普都尙臣李能普盧巖呂思奎呂弘泰呂禮復李必祿。生員李述賢。幼學朴光坤李致和金時益成孝中黃蓍老。生員李師靖。幼學盧思文徐綸輔沈之漢李有文李光元。生員孫憙一。幼學權必忠河鎭樞金五運愼覺天金光運。生員李堒。幼學姜周楨金繼兌鄭民濟李東璧金益傳。進士許東潞。幼學李宅彬沈翼之金漢翼金希祖金諄久。生員邊益春。幼學郭弼莘金光鍊曺晉默金宅鎬姜載浩。生員金。幼學金東鍵金彦鍵姜宅俊金鏶姜宅洙。生員李天燮。幼學金爾溫李世寧姜錫璜金銶。進士姜履元。幼學都宇暻姜錫興金鑽都宇瞻都宇成金夢兌權百度金斗晶。生員申奭相。幼學金夢履金彦欽金夢觀林𤩶金時溫金尙溫鄭履健。生員金勉恒。幼學金希聃金纘久鄭履恒金敬久鄭履範康錫祺金夢奎李遂五金星久李遂人金德恒李仁觀李宅祥。進士金樂恒。幼學金萬增鄭純德金若恒鄭純仁趙大逵李文祥金禮和趙基永金智和趙萬燮。生員柳象春。幼學金志信鄭惟城申光燁全淙卞師昌全潑。進士呂善慶。幼學朴思湜全致復朴震茂全東昌尹相鱗金汝璜文致琥金道健金淳鄭石宗趙宜陽金滂崔師心柳應燮崔鼎柱金宅鎭柳彦燮金時穆文光謨金宅久朴道煥吉履峻全秉天吉致益李安趾李安稷朴思海。生員孫有魯。幼學全東暹朴思淹全秉商黃德正卞師雲崔蓍柱金壽嵓卞師龍崔師訥金復宣申光點文復昌崔潼弼文有光愼可仁。生員權就度。幼學金必聲張尹燮金邦憲田光德張守忠鄭壽南張泰登田性弼張守約鄭胤新。生員趙錫儉。幼學張以仁李海潤張進赫崔張進五崔克孝張進學崔必儉張趾石呂弘遠張敬石張受謙李周翰張建明權宅經張建樞崔必休張建杓權得經。生員金義權。幼學李廣培張道燮李宅中張寅燮權以經李思伋張胤石李思喆張義寬金行運張天赫張天若金相權張彦紀李思默金行近李天檍孫星說鄭鎭泰李東培李師燁李師明鄭師鵬金時欽金時九李挺東柳霖宋維璧朴東朝趙相震金錫運朴喜朝李克大柳義和李克裕李承烈朴元朝金大均朴弼朝李克哲鄭景東趙相彦朴之顯李克復朴之爀朴天耉金宅珍鄭瓚宋之湜鄭瑚宋之㶅林震益康宅仁林震升。生員金汝弼。幼學金時應金宅宣林碩楨金翊宣金持性愼性哲金持久愼性協金尙兌鄭光鐸金尙坤。生員李龍羽。幼學趙鳳逵鄭昇賢鄭滋全淵璧洪錫休全致謙洪海東全東星盧挺燁李宗浹鄭東魯。生員鄭之簡。幼學朴胤宗李光肇金重默李守榮李相肇李宗培尹栢鄭奭東鄭弘稷宋之翰李建燮鄭宗臣李重林鄭光臣盧處元。生員金甲東。幼學鄭宰僑盧趾文李爾鐸盧應文李鳳燮金復亨鄭臣僑李在芳金利用金潤廷金光淵鄭復履尹相殷鄭崐尹檍。進士金履運。生員崔柱海。幼學林碩杰金猉應尹文欽金相律崔師說金健中崔師九林碩森金潤文金敬執鄭陽宅朴思濬林碩兆朴思蕅林之福。生員李奎鎭。幼學朴慶朝鄭光濟朴來益朴來元尹尙欽金柱翊尹德欽金崇默林光挺丁載樑洪銑林光宅洪鈂。生員趙居善。幼學鄭有僑金純林尙桂盧尙檀鄭僐盧敬一全達中趙暹逵尹元欽趙晟逵林光夏權緯趙鎭元林尙玄。進士孫秉魯。生員鄭灝。幼學金汝采張敬國金汝器張敬穆宋應中張敬日。生員李益中。幼學張敬邦金汝鍊宋應獜宋洪錫張敬福張敬九宋錫胤宋廷一宋應弼宋應璧宋應明。生員柳星休。幼學李時馥李時春都尙執李碩祿都尙郢李弘祿都尙拯。生員崔演重。幼學李師鎭李台垕李敏謙李敏憼李敏德李龍垕李敏百洪潭趙世經趙然金兌煥李敏政李東鎭洪學範趙完城金行傳金孝傳金象九。進士趙錫喆。幼學金奎七金鍾文。進士崔溟羽。幼學閔文洙宋台鉉朴敏淳金鼎九尹得履李奎五鄭在仁鄭在善鄭在敏李心峻。生員崔綽。進士鄭沐。幼學李景哲李景斌李實普。進士姜世晉。幼學李施普鄭東說尹勉衡尹勉重李景燮宋聖鼎。生員朴大浩。進士郭守健。幼學宋道鼎宋原鼎李最迪李瀗李鉉宜姜頤信李聖逵。生員姜頤燮郭璿鄭東弼李樹仁。幼學全達時全始玉康思明康思閔金達鵬金達龍。進士李良乙李宗周。幼學孫必慶孫鎭岳全處垕。生員黃斛丁協祖南龍震丁載老。幼學康瀚雲康瀚國姜宅洙金馹傳金南曄金翼遂鄭榮魯。生員金敏源全日欽權履度。幼學鄭東勛黃眉老黃耳老黃趾熙權㝡。進士李鼎勳南丈萬。生員權運復李述賢。幼學李克哲李學誠黃建中李禧遠金必矩。進士洪天休。幼學孫養直。進士尹勉欽李猉峻。生員李祖範權焴金熙卨。幼學金宗鎬黃赫熙黃燮熙崔鳳羽。進士權思晦成彦根李載源。幼學李堯德孫百恬。生員崔光稷蔡蓍昌李明翼。幼學李堯臣姜必煥。生員金宗燮金宗德。幼學李坤鎭李坤宅。生員金道行崔晉行柳尋春。進士崔光迪。生員洪錫疇。幼學徐獜聖趙聖虎。進士崔光翊李仁行。幼學金九範。生員蔡蓍榦。進士鄭述。生員李宗休李宗儒。幼學李國培。生員李永運。進士金龍燦。生員李宗洛。幼學權見龍李守默洪濟休。生員尹喆中趙彦翼。進士黃德正柳健五。幼學柳台祚柳綿祚。進士洪偉。生員金宗錫金相燮。幼學趙廷直。生員李鼎基。進士金夢彩。幼學金利鍵金彦鼎。生員李龍舒韓秉謙金圭尹克謙。幼學朴彬秀柳。生員兪孟煥。幼學曺允淑。進士金夢儀。幼學朴思沃金性溫金宗範。進士沈鳳錫。幼學趙虎然。進士洪宗榦李東翼。生員安有相李憲錫。幼學金瀁精疏曰。伏以。皇天不弔。惟我文孝世子。奄棄靑宮。已閉玄隧。臣民冤號之痛。曷有其極。仍伏念。臣等頃以斯文大同之論。累月伏閤。遽遭意外罔極之變。撤還私次。而已展難縮。敢申前請。伏願聖明。試垂察焉。於戱。天方啓休明之運。必有出而任繼開之責者。絶學以之復紹。斯文賴而不墜。倡明師道。非但爲功於士林。賁飾文化。實亦有光於人國。以臣等所聞。惟我世宗廟司藝臣金叔滋是已。我東性理之學。實自文忠公鄭夢周發之。而夢周再傳而得叔滋。叔滋又再傳而得文敬公金宏弼文正公趙光祖。此非臣等臆說也。文純公臣李滉。嘗答華使之問曰。鄭夢周傳之吉再。吉再傳之金叔滋。叔滋傳之其子宗直。宗直傳之金宏弼。宏弼傳之趙光祖。夫斯文統緖之所在。雖使他人言之。不敢以私好。軒輕其間。況先正之言。炳若丹靑乎。夫推明紫陽之學。必以豫章延平爲淵源之所自者。二程旣遠。斯道將晦。正學一脈。不絶如綫。所賴豫章傳於延平。延平傳至朱子而後。道始大明。故言程門傳授之派。則必以二賢爲嫡統。論紫陽師承之地。則亦必以二賢爲源頭。今夫吾東之有先正諸臣。卽有宋之程朱。而諸先正之有金叔滋。卽程朱之有羅仲素李侗也。臣等末學。何敢妄議先輩造詣。而叔滋之子文忠公臣宗直。嘗撰彝尊錄。備述其父言行。而其略曰。好學出於天性。受業於鄕先生吉再。篤志經傳。求濂洛考亭之學。上溯孔孟之源。肯綮盤錯。覃精極慮。表裏通透。紆餘而就之。博約以成之。硏究易學。明於陰陽變化之數。原始要終之說。其游國庠之日。論難同齋。辨析經義。及被師儒之薦。訓誨諸生。丕變士風。退而敎授鄕里。必先從事於小學。使知愛親敬長隆師親友之道。涵養本原。毋使躐等。平生以闢佛爲己任。居喪一遵朱子之禮。痛斥時俗齋僧之習曰。吾非敢自異於俗。先正吉諫議之敎也。凡此所載錄。悉出家庭所覩記。夫以宗直之賢。必不溢辭夸言。妄述其父之美。以犯禮經所譏。而海東名臣錄及太學生康惟善。伸理趙光祖之疏。莫不以東方道學之統。推之叔滋。其言鑿鑿可徵也。往在崇禎年間。士論齊發。創立洛峯書院於善山府海平舊縣。以祀叔滋。而以處士臣金就成。進士臣朴雲。副提學臣金就文。郡守臣高應陟配焉。蓋就成就文兄弟與雲。同學於文穆公臣朴英。英學於校理臣鄭鵬。鵬學於先正臣金宏弼。此皆源派之出自叔滋者。而應陟則又私淑諸人。同得其傳。世所稱嶺南人才。多在一善者。誠以此也。就成倡明道學。訓誨後進。因存養省察之要。悟無極太極之旨。素有高志大節。文敬公臣金正國。文元公臣李彦迪。交章薦引而不肯仕。扁其室曰眞樂。以寓學顔子之義。文穆公臣鄭逑嘗稱曰。深造自得之竗。平生所深仰。卽此一言。可知其造詣之卓越也。雲自少專心性理之學。以居敬窮理。爲入道之要。所著擊蒙編心學至論。大爲李滉所稱許。及其歿。滉銘之曰。微言揭日。聖道指掌。文成公臣李珥亦曰。精思力踐。嘉惠後學。卽此數段。可驗其學力之純至也。就文。以英粹之資。濟問學之功。見道最精。德器渾成。在仁廟朝。上正禮疏。在明廟朝。疏斥尹元衡之罪。故相臣尹斗壽詩所謂。乙巳曾聞上諫書。直聲當日動宸居是也。直道不容。出守靑松。李滉與子寯書使之往謁曰。靑松府使。非常人。吾所敬畏。又曰。觀鉅海見賢人。夫以先正之愼於交際。而猶尙敬畏之。推爲賢人。譬諸鉅海。則其學問德望。從可知矣。應陟學究天人。智周事物。平生用功。尤在庸學。凡道器費隱之妙。毫分釐析。有圖有書。開示後人。文康公臣張顯光曰。獨將聖賢之經傳。咀嚼無窮之意味。問及進修。答不出三綱八條之學。事係得喪。言必稱進退消長之易。蓋於道學之原。有所默契而自得者矣。夫叔滋挺起南服。獨抗師道。當吾道湮晦之際。接賢師傅授之統。以之闡發鄭夢周之遺緖。成就金宏弼之正學。蔚然爲斯文宗盟。而聞風倡起。才俊輩出。有如竝享四臣者。彬彬焉羽翼師門矣。士林尊仰之誠。國家崇報之典。宜不在他人之後。而祠宇妥靈之地。尙闕恩額之宣。此所以群情抑鬱。相率裹足。仰籲於天陛之下者也。雖以臣等所聞見言之。凡諸受業於叔滋。淑艾於叔滋者。率多建祠設院。璇額輝煌。而惟玆洛峯一祠。寂寥數百年。尙未免爲鄕賢私祭之歸。斯實聖世曠典而一國多士之羞也。其在表章之道。豈可捨其源而尋其遺。流其本而求其末哉。已絶之學。不復明於斯世。則已。如有興起於百世之下。則紫陽之豫章延平。非叔滋而誰歟。祠院之額。初無宣賜之典。則已。必欲崇儒衛道。爲士林矜式。則嶽麓建陽之舊例。捨洛峯而何居。恭惟我殿下十載臨御。一心重道。苟有關於斯文。曾不靳於聽施。舊院新祠之次第宣額。非止一二。以爲正士趨淑人紀之本。意甚盛也。況玆眞儒學問之功。師門統緖之傳。有非一行一節之所可比擬。則臣等何敢自訟逋緩之愆。徒懷畏屑之懼。不爲之仰首一號哉。於乎。吾道之顯晦有時。人事之廢興有機。方今文敎丕闡。闕典畢修。凡厥冠儒而服儒者。莫不鼓舞振淬。思自奮起。而道學淵源。關係甚重。千聖旨訣之所傳。百世師範之所存。國家之精神命脈。專在於此。此正臣等爲儒宗陳懇之日也。玆庸多士同聲。遠近相應。冀得一字之恩。以侈百世之祠。伏乞聖明。勿以臣等疏賤。而曠感先正稱述之意。永念儒門傳授之統。亟降兪音。特宣院額。一以明吾道之淵源。一以定多士之標準焉。省疏具悉。疏辭。下該曹稟處。